
Procesverbali nga mbajtja e dëgjimit publik me
Personelin shëndetësor dhe drejtorë/esha të shkollave të Komunës së Prizrenit











Në bazë të dispozitave ligjore në fuqi për vetëqeverisjen lokale, transparencën publike dhe menaxhimin e financave publike, si dhe në funksion të sigurimit të pjesëmarrjes aktive të qytetarëve në proceset vendimmarrëse, u mbajt dëgjimi publik për shqyrtimin dhe diskutimin e Buxhetit të Komunës së Prizrenit për vitin 2027 dhe Kornizës Afatmesme Buxhetore (KAB) për periudhën 2028–2029. Qëllimi i këtij dëgjimi publik ishte informimi i qytetarëve dhe palëve të interesit mbi orientimet kryesore buxhetore të komunës, si dhe mbledhja e propozimeve, sugjerimeve dhe vërejtjeve të tyre në funksion të planifikimit sa më transparent, efikas dhe gjithëpërfshirës të buxhetit komunal dhe dokumenteve strategjike financiare.

Ky procesverbal hartohet me qëllim të dokumentimit të rrjedhës së dëgjimit publik, evidentimit të pjesëmarrjes së palëve të interesit, si dhe pasqyrimit të kontributit të qytetarëve përmes propozimeve, sugjerimeve dhe vërejtjeve të paraqitura gjatë këtij takimi, duke shërbyer njëkohësisht si mjet zyrtar i transparencës institucionale dhe llogaridhënies publike. Dokumentimi i këtij procesi synon të sigurojë që të gjitha çështjet e ngritura nga pjesëmarrësit të evidentohen dhe të trajtohen në mënyrë të duhur gjatë fazës së përgatitjes së draft-buxhetit final dhe Kornizës Afatmesme Buxhetore 2028–2029.

Dëgjimi publik u mbajt në kuadër të angazhimeve të Komunës së Prizrenit për përfshirjen e qytetarëve në procesin e planifikimit buxhetor dhe për forcimin e transparencës institucionale, duke mundësuar komunikim të drejtpërdrejtë ndërmjet administratës komunale dhe komunitetit. Përmes këtij procesi u synua identifikimi i prioriteteve zhvillimore të qytetarëve në fusha të ndryshme si infrastruktura, arsimi, shëndetësia, shërbimet publike dhe zhvillimi ekonomik lokal, me qëllim që planifikimi buxhetor të reflektojë sa më mirë nevojat reale të komunitetit.































Publikimet:

Publikimet janë bërë me 26:06.2026 në webfaqe zyrtare të komunës, në facebook-un e komunës 
Në webfaqe: 
https://prizren.rks-gov.net/wp-content/uploads/2026/06/2-Njoftim-per-Degjim-publik-me-Personelin-shendetesor-dhe-drejtore-esha-te-shkollave-te-Komunes-se-Prizrenit.pdf 
Njoftimi si lajm në webfaqe: 
https://prizren.rks-gov.net/news/njoftim-per-organizimin-e-degjimit-publik-me-personelin-shendetesor-dhe-drejtore-esha-te-shkollave-te-komunes-se-prizrenit-per-hartimin-e-buxhetit-per-vitin-2027-dhe-kab-2028-2029/ 
Facebook:
https://www.facebook.com/share/p/1CMHg5nzkL/ 
Memorandumi shpjegues:
https://prizren.rks-gov.net/wp-content/uploads/2026/06/Memorandum-Shpjegues-2.pdf 




























Dëgjimi është mbajtur në sallën e mbledhjeve të Kuvendit Komunal të Prizrenit dhe ka filluar në orën 10:10.

Hapjen e dëgjimit publik e bëri Ymer Berisha, Udhëheqës i Njësisë për Komunikim me Publikun, i cili i përshëndeti të pranishmit dhe i falënderoi për pjesëmarrjen në këtë proces të rëndësishëm konsultativ. Ai theksoi se ky është dëgjimi i dytë publik që organizohet në kuadër të hartimit të buxhetit të Komunës së Prizrenit për vitin 2027 dhe planifikimeve buxhetore për vitet 2028–2029.

Gjatë fjalës së tij, ai nënvizoi se organizimi i dëgjimeve publike ka për qëllim të sigurojë përfshirjen e qytetarëve dhe grupeve të interesit në procesin e planifikimit buxhetor, duke krijuar mundësi që kërkesat, propozimet dhe prioritetet e tyre të dëgjohen dhe të shqyrtohen nga institucionet komunale.

Ai gjithashtu bëri të ditur se të gjitha propozimet dhe rekomandimet e paraqitura gjatë këtij dëgjimi do të evidentohen dhe do të trajtohen nga drejtoritë përkatëse, në përputhje me prioritetet e komunës dhe mundësitë buxhetore, me synim hartimin e një buxheti sa më gjithëpërfshirës dhe në shërbim të nevojave të qytetarëve.


Prezantimin e propozim-buxhetit për vitin 2027 e bëri Zyrtari Kryesor Financiar, Lulzim Sylejmani. Ai prezantoi strukturën e buxhetit, duke bërë të ditur se për kategorinë e pagave dhe mëditjeve janë planifikuar 33,885,952 euro, për mallra dhe shërbime 15,230,224 euro, për shpenzime komunale 1,205,299 euro, për subvencione 5,531,785 euro, ndërsa për investime kapitale 23,235,681 euro.

Sylejmani theksoi se buxheti i përgjithshëm i Komunës së Prizrenit për vitin 2027 është planifikuar në vlerë prej 79,118,941 euro. Sipas tij, ky planifikim buxhetor synon të sigurojë funksionimin e qëndrueshëm të administratës komunale, përmirësimin e shërbimeve publike dhe realizimin e projekteve prioritare në të gjithë territorin e komunës.

Një vëmendje e veçantë, sipas tij, i është kushtuar sektorëve të arsimit dhe shëndetësisë, përmes planifikimit të investimeve që synojnë përmirësimin e infrastrukturës shkollore dhe objekteve shëndetësore, krijimin e kushteve më të mira për nxënësit, mësimdhënësit, pacientët dhe personelin shëndetësor, si dhe rritjen e cilësisë së shërbimeve që u ofrohen qytetarëve.

Informata shtesë lidhur me planifikimet buxhetore u dha nga drejtori i Drejtorisë së Ekonomisë dhe Financave, Levent Bush. Ai theksoi se Komuna e Prizrenit po përballet me sfida financiare, si pasojë e ekzekutimit të një pjese të buxhetit përmes procedurave përmbarimore, gjë që ndikon në realizimin e projekteve të planifikuara.

Megjithatë, drejtori Bush u shpreh se, pavarësisht këtyre vështirësive, Komuna do të angazhohet maksimalisht për të realizuar projekte që ndikojnë drejtpërdrejt në përmirësimin e cilësisë së infrastrukturës publike, me fokus të veçantë në objektet arsimore dhe ato shëndetësore.

Ai shtoi se investimet në këta sektorë mbeten prioritet, me qëllim të ofrimit të kushteve më të mira për nxënësit, personelin arsimor, pacientët dhe stafin shëndetësor.











Kërkesat e qytetarëve:

Behare Kryeziu, Drejtoreshë e SHFMU"Mustafa Bakiu"-Prizren
1.Rregullimi i rrethojës së shkollës.
2. Rregullimi dhe renovimi i fushës sportive.
3.Ndërrimi i dritareve dhe dyerve të shkollës.
4. Sigurimi i një punëtorie për mjeshtrin e shkollës. 
5. Sanimi i plotë i kulmit të shkollës.
6. Eliminimi i lagështisë në katin përdhese.
7. Realizimi i projektit për rregullimin e oborrit të shkollës.

Mimozë Duraj, Drejtoreshë e shkollës SHFMU "Xhevat Berisha"-Prizren
1. Rrethimi i fushës sportive dhe vendosja e rrjetës mbrojtëse.
2. Renovimi i kulmit të objektit shkollor.
3. Zëvendësimi i dyerve dhe dritareve të amortizuara.
4. Pajisja e kabineteve  mësimore me inventar dhe mjete bashkëkohore didaktike
5. Pajisja e shkollës me inventar të ri shkollor.
6. Rregullimi i oborrit të shkollës, gjelbërimi dhe krijimi i hapësirave rekreative.

Myvedete Gavazaj, drejtoreshë në IAAP “Ymer Prizreni” në Prizren.
1. Renovimi i kulmit të objektit shkollor.
2. Zëvendësimi i dyerve dhe dritareve të amortizuara.
3. Zëvendësimi i ngrohjes qëndrore të shkollës.
4. Rregullimi i fasades së shkollë.
5. Rrethimi i fushës sportive dhe vendosja e rrjetës mbrojtëse.

Luljeta Gavaza, drejtoreshë në shkollën “Naim Frashëri” në fshatit Vlashnje.
1.Rregullimi i nxehjes në shkollë.
2.Rregullimi i pompës termike.

Hamz Destani, drejtor i shkollës “Sinan Thaqi” në fshatin Zojz.
1.Rregullimi i urës në fshatin.
2.Rregullimi i mureve mbrojtës.
3.Zgjerimi i hapësirave/oborrit të shkollës.
4.Renovimi i fushës sportive në fshat.




Pjeter Perlazu, koordinator në shkollën e mjekësisë.
1.Evitimi i problemeve me ujë të pijes, hapja e një pusi.
2.Rregullimi i klimatizimit.
3.Nxemja të bëhet me pelet ose me pomp termike.
4.Furnizimi me tabela digjitale.
5.Lyerja e objektit të shkollës.

Rajma Sagdati, drejtoresha e shkollës “Meto Bajraktari” në Reqan.
1.Investime te përgjithshme ne objektin shkollor
2.Rrënimin e shkollës se vjetër për shkak re rrezikshmërisë 

Venera Zhubi, drejtoreshë e shkollës “Hasim Maliqaj” në Poslisht.
1.Rregullimi i një terreni sportiv.

Fadil Bajraktari, drejtor i QKMF-Prizren
1.Ndarja e një shume buxhetore për zyrtaret te cilët po pensionohen
2.Parkingu afër QKMF-së të rrethohet dhe të jepet në shfrytëzim për stafin.

Lumnije Rakaj, drejtoresë në ShMU “ Hysen Rexhepi” – Prizren
1. Ndërtimi i një aneksi të ri me të paktën 18 hapësira mësimore.
2. Rregullimi dhe sistemimin e oborrit të shkollës.
3. Gërryerjen, suvatimin dhe gëlqerosjen e klasave në objektin ekzistues

Dëgjimi ka përfunduar në orën 11:03.

Për të siguruar transparencë dhe informim të plotë të publikut, dokumenti i Qarkores Buxhetore dhe Korniza Afatmesme Buxhetore (KAB) u janë shpërndarë në formë fizike të gjithë pjesëmarrësve në dëgjim. Njëkohësisht, këto dokumente janë publikuar në faqen zyrtare dhe kanë qenë të qasshme për të gjithë qytetarët përmes vegëzave përkatëse:
Ueb faqen zyrtare në rubrikën degjime publik dhe financat: https://prizren.rks-gov.net/konsultimet-publike/ , https://prizren.rks-gov.net/financa/ dhe https://prizren.rks-gov.net/qarkorja-buxhetore/ : https://prizren.rks-gov.net/degjimet-buxhetore/?tax=projekt-buxheti .

Me 10.07.2026, është mbajtur dëgjimi publik, vegëza e publikimit të lajmit për mbajtjen e dëgjimi: 
Në webfaqe: 
https://prizren.rks-gov.net/news/u-mbajt-degjim-publik-me-personelin-shendetesor-dhe-drejtore-esha-te-shkollave-te-komunes-se-prizrenit/ 
Facebook:
https://www.facebook.com/share/p/1RVrJX9sw6/ 

Procesmbajtës: 

Gjafer Ponik

Haziz Krasniqi

